stanford-oval/wikipedia huggingface dataset:
เกท: หน่วยรบตะลุยโลกต่างมิติ
สื่อ > อนิเมะ

ทีวีซีรีส์ดัดแปลงเป็นอนิเมะ ดำเนินการผลิตโดย เอ-1 พิกเจอร์ส และกำกับโดย Takahiko Kyōgoku การออกแบบตัวละครของซีรีส์ อิงจากภาพประกอบของไลต์โนเวล 12 ตอนแรกที่ออกอากาศในญี่ปุ่นระหว่างวันที่ 4 กรกฎาคมถึง 18 กันยายน พ.ศ. 2558 ครึ่งหลังออกอากาศทางโตเกียวเอ็มเอกซ์ ตั้งแต่วันที่ 9 มกราคมถึง 26 มีนาคม rพ.ศ. 2559 สตรีมออนไลน์โดยครันชีโรล (Crunchyroll) และถือลิขสิทธิ์โดย Sentai Filmworks ในอเมริกาเหนือ ตั้งแต่ตอนที่ 1 ถึง 12 เพลงเปิดคือ "Gate (Sore wa Akatsuki no You ni)" (ญี่ปุ่น: GATE～それは暁のように～) โดย Kishida Kyoudan & The Akeboshi Rockets และเพลงประกอบตอนจบคือ "Prism Communicate" (ญี่ปุ่น: ぷりずむコミュニケート; โรมาจิ: Purizumu Komyunikēto) โดย ฮิซาโกะ คาเนโมโตะ, นาโอะ โทยามะ และ ริซะ ทาเนดะ ซึ่ง Sentai Filmworks เปิดตัวชุดรวมของซีรีส์นี้ในรูปแบบ Blu-ray และ DVD เมื่อวันที่ 11 กรกฎาคม พ.ศ. 2560 สำหรับครึ่งหลังของทีวีซีรีส์ เพลงธีมเปิดตัวคือ "Gate II (Sekai o Koete)" (ญี่ปุ่น: GATE II ～世界を超えて～) โดย Kishida Kyoudan & The Akeboshi Rockets และเพลงตอนจบคือ "Itsudatte Communication" (ญี่ปุ่น: いつだってコミュニケーション) โดย ฮิซาโกะ คาเนโมโตะ, นาโอะ โทยามะ และ ริซะ ทาเนดะ
ในปี พ.ศ. 2560 ทาคาโยชิ ยามามูระ นักวิชาการ ได้ตั้งข้อสังเกตว่าอนิเมะดังกล่าว ผลิตภายใต้ความร่วมมือกับสำนักงานความร่วมมือจังหวัดโตเกียวของกองกำลังป้องกันตนเองญี่ปุ่น เขาชี้ให้เห็นเพิ่มเติมว่าผู้เขียนต้นฉบับเคยเป็นเจ้าหน้าที่ของกองกำลังป้องกันตนเองญี่ปุ่น และกล่าวว่าเขาเสนอความร่วมมือกับสำนักงานตั้งแต่แรก ยามามูระ ยังตั้งข้อสังเกตว่าในปี พ.ศ. 2558 กองกำลังป้องกันตนเองญี่ปุ่นได้นำยานพาหนะของพวกเขาเข้าร่วมในการแข่งขันวาดภาพตัวละครอนิเมะ ในเขตโอมิยะ เมืองไซตามะ
กระแสตอบรับ

ในเดือนมิถุนายน พ.ศ. 2560 มีรายงานว่านวนิยายสำหรับซีซันที่หนึ่ง สามารถขายได้มากกว่า 4.2 ล้านเล่มในญี่ปุ่น
รีเบ็คก้า ซิลเวอร์แมน จาก เครือข่ายข่าวอนิเมะ ได้วิจารณ์ 12 ตอนแรกของเกท ซึ่งเธอชื่นชมว่ามีเนื้อเรื่องที่โดดเด่นเกี่ยวกับการต่อสู้ทางทหารในยุคสมัยใหม่กับเผ่าพันธุ์แฟนตาซีในอีกโลกหนึ่ง โดยมีตัวเอกหลักเป็นชายวัยเข้าสู่กลางคนและตัวละครสมทบที่เป็นเอกลักษณ์ แต่วิจารณ์เชิงตำหนิว่าอนิเมะเรื่องนี้มีเนื้อหาที่เป็นการเมืองมากเกินไปและเน้นสร้างภาพลักษณ์ให้กับกองทัพญี่ปุ่น ในขณะที่ เธอร์รอน มาร์ติน จาก เครือข่ายข่าวอนิเมะเช่นกัน ได้ยกย่องอนิเมะเรื่องนี้ว่าตรงกันข้ามกับ โอตาคุตัวจริงขั้นเทพ (Outbreak Company)  ซึ่งเป็นอนิเมะอีกเรื่องที่มีเนื้อหาคล้ายคลึงกันกันเกี่ยวกับญี่ปุ่นยุคใหม่ที่ค้นพบโลกแฟนตาซี ซึ่งเรื่องนี้มีเรื่องราวและตัวละครบางตัวที่สร้างความสนุกสนานได้เป็นอย่างดีและชื่นชมนักพากย์ภาษาอังกฤษบางคนที่ร่วมพากษ์ในเรื่องนี้ แต่ในขณะเดียวกันเขาก็ได้วิจารณ์ว่าเรื่องราวของตัวละครบางตัวอ่อนกว่าตัวละครอื่นในเรื่องมาก อาจจะเพราะบทภาษาอังกฤษอาจเปลี่ยนไปจากต้นฉบับภาษาญี่ปุ่น รวมถึงมุมมองทางการเมืองของเกตใน อนิเมะนั้น "มีความแข็งกระด้างและหนักมือไปหน่อย"
การตอบสนองในเชิงบวกโดยทั่วไปต่อเกท ทำให้กองทัพญี่ปุ่นเริ่มแคมเปญการรับสมัครทหารโดยใช้ตัวละครหลักเป็นมาสคอต เกม pachislot จากอนิเมะวางจำหน่ายในเดือนกุมภาพันธ์ 2018
ในประเทศไทยนั้น เกท: หน่วยรบตะลุยโลกต่างมิติ ได้รับการวิจารณ์โดยเว็บไซต์ทรูไอดี ว่าเป็นหนึ่งในการ์ตูนอนิเมะที่มีตัวละครหลุดไปยังต่างมิติซึ่งเป็นที่นิยมในปัจจุบัน แต่ทว่าเกทมีความจริงจังอยู่ในนั้น เนื่องจากเป็นการยกกองกำลังทางหทารของประเทศญี่ปุ่นเข้าไปยังโลกต่างมิติ ไม่ใช่เพียงตัวละครตัวใดตัวหนึ่งเท่านั้น และมีมิติทั้งในด้านของการเมือง สังคม วัฒนธรรม และการทูตที่เกิดขึ้นระหว่างโลกปัจจุบันเองและระหว่างสองโลกที่แตกต่างกัน ทั้งรูปแบบการปกครอง เทคโนโลยี และเรื่องเหนือจริงอย่างเวทมนตร์ รวมถึงมีเนื้อหาที่จิกกัดสังคมในปัจจุบันอยู่ไม่น้อย
ดูเพิ่ม

(ในภาษาญี่ปุ่น)
Anime official website (ในภาษาญี่ปุ่น)
Gate (อนิเมะ) ที่เครือข่ายข่าวอนิเมะ
6ในชุด
แผนผังทางภูมิศาสตร์ของมหาทวีปสมมุติ ฟาวมาร์ท
Nepenthes × trichocarpa

| Nepenthes × trichocarpa |
| --- | --- |

หม้อบนของ Nepenthes × trichocarpa จากสุมาตรา
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophyta
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
อันดับ:: คาร์เนชัน 
วงศ์:: หม้อข้าวหม้อแกงลิง 
สกุล:: หม้อข้าวหม้อแกงลิง  Miq. (1858)
สปีชีส์:: Nepenthes × trichocarpa
ชื่อทวินาม
Nepenthes × trichocarpa Miq. (1858)

ชื่อพ้อง
 Nepenthes trichocarpa auct. non Miq.: Hort. ex Hort.Bednar in sched. (1993) [=N. distillatoria]  Nepenthes trichocarpa var. erythrosticta Miq. (1861)
Nepenthes × trichocarpa (มาจากภาษากรีก: trikho- "ขน, เส้นด้าย", และ -carpus "ผล"), หรือมีอีกชื่อหนึ่งว่า Dainty Pitcher-Plant, เป็นหม้อข้าวหม้อแกงลิงลูกผสมทางธรรมชาติระหว่าง N. ampullaria และ N. gracilis เดิมถูกเข้าใจผิดว่าเป็นสปีชีส์
Nepenthes × trichocarpa จากบอร์เนียว
บี.เอช. แดนเซอร์ (B. H. Danser) ได้จัดหม้อข้าวหม้อแกงลิงชนิดนี้ไว้ในบทความของเขาในปี ค.ศ. 1928 อยู่ในสกุลหม้อข้าวหม้อแกงลิง เขาได้บรรยายถึงพืชชนิดนี้ไว้ดังนี้ ลำต้นเลื้อยไต่เป็นทรงกระบอกเมื่อตัดขวาง หม้อล่างโค้งเข้าหาสายดิ่งและเป็นทรงรูปไข่ ทั้งหม้อล่างและหม้อบนสามารถสูงได้ถึง 8 ซม. กว้างสุดประมาณ 1/3 ของความสูงและอาจกว้างได้ถึง 4 ซม. มี 2 ปีกชายครุยตลอดความยาว
สีของหม้ออยู่ระหว่างสีเขียวถึงเป็นจุดหรือมีลายแดงหรือเหลือง สามารถมองเห็นหม้อผุดตลอดทั้งพื้นป่าอย่างน่าตื่นใจ และหม้อบนอยู่บนพุ่มไม้หรือต้นไม้ที่เลื้อยไต่ขึ้นไป
N. × trichocarpa พบในพื้นราบตลอดทั้งมาเลเซียตะวันตก, บอร์เนียว, สิงคโปร์ และ เกาะของอินโดนีเซียในสุมาตรา ปกติพบปะปนกับ N. ampullaria และ N. gracilis
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Nepenthes × trichocarpa
| --- | --- |
การแยกแยะหน่วยอนุกรมวิธาน:  Wikidata: Q4922573  GBIF: 3702223  GRIN: 431723  IPNI: 603822-1  ITIS: 896634  POWO: urn:lsid:ipni.org:names:603822-1  Species+: 25609
แซ็สก์ ฟาบรากัส

| 0 | 1 | 2 | 3 |
| --- | --- | --- | --- |
 ฟาบรากัสขณะเล่นให้กับเชลซี ในปี ค.ศ. 2015
ข้อมูลส่วนตัว
ชื่อเต็ม:  ฟรันแซ็สก์ ฟาบรากัส ซูเล
วันเกิด:   (1987-05-04) 4 พฤษภาคม ค.ศ. 1987 (37 ปี)
สถานที่เกิด:  อะแร็ญส์ดามาร์ สเปน
ส่วนสูง:  1.75 m (5 ft 9 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  โกโม (หัวหน้าผู้ฝึกสอน)
สโมสรเยาวชน
1995–1997:  มาตาโร
1997–2003:  บาร์เซโลนา
2003:  อาร์เซนอล
สโมสรอาชีพ*
| ปี |  ทีม |  ลงเล่น |  (ประตู) |
| 2003–2011 |  อาร์เซนอล |  212 |  (35) |
| 2011–2014 |  บาร์เซโลนา |  96 |  (28) |
| 2014–2019 |  เชลซี |  198 |  (15) |
| 2019–2022 |  มอนาโก |  54 |  (3) |
| 2022–2023 |  โกโม |  17 |  (0) |
ทีมชาติ‡
| 2002–2003 |  สเปน อายุไม่เกิน 16 ปี |  8 |  (0) |
| 2003–2004 |  สเปน อายุไม่เกิน 17 ปี |  14 |  (7) |
| 2005 |  สเปน อายุไม่เกิน 20 ปี |  5 |  (0) |
| 2004–2005 |  สเปน อายุไม่เกิน 21 ปี |  12 |  (8) |
| 2006–2016 |  สเปน |  110 |  (15) |
| 2004–2016 |  กาตาลุญญา |  3 |  (0) |
จัดการทีม
2023:  โกโม (รักษาการ)
2024–:  โกโม
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 1 กรกฎาคม ค.ศ. 2023 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 27 สิงหาคม ค.ศ. 2017
ฟรันแซ็สก์ "แซ็สก์" ฟาบรากัส ซูเล (กาตาลา: Francesc "Cesc" Fàbregas Soler, ออกเสียง: [ˈsɛsk ˈfaβɾəɣəs]; เกิดวันที่ 4 พฤษภาคม ค.ศ. 1987) เป็นอดีตนักฟุตบอลชาวสเปน เล่นในตำแหน่งกองกลาง เขาเคยเล่นให้กับสโมสรที่โด่งดังอย่างอาร์เซนอล, บาร์เซโลนา และเชลซี ปัจจุบันเป็นหัวหน้าผู้ฝึกสอนของโกโมในเซเรียอา
ฟาบรากัสเริ่มต้นอาชีพฟุตบอลด้วยการเป็นเด็กฝึกของบาร์เซโลนา แต่กลับเซ็นสัญญากับอาร์เซนอลเมื่อเดือนกันยายน ค.ศ. 2003 เมื่ออายุได้ 16 ปี หลังจากที่ตัวสำคัญในตำแหน่งกองกลางบาดเจ็บหลายรายในฤดูกาล 2004-05 เขาก็แจ้งเกิด โดยเริ่มเล่นในตำแหน่งกองกลางตัวกลางและตัวทำเกม เขายังสร้างสถิติหลายสถิติให้กับสโมสร และตัวเขาเองยังได้เป็นหนึ่งในนักเตะดาวรุ่งสำหรับในตำแหน่งกองกลาง
สำหรับในการแข่งขันฟุตบอลระหว่างประเทศ เขาร่วมกับฟุตบอลทีมชาติสเปนอายุไม่เกิน 17 ปี โดยลงแข่งในฟุตบอลโลกรุ่นอายุไม่เกิน 17 ปี ในปี ค.ศ. 2003 ที่ฟินแลนด์ ผลงานกับสโมสรเขาพ้นจากผู้เล่นเยาวชนในปี ค.ศ. 2006 เขาเล่นในฟุตบอลโลก 2006 ฟุตบอลชิงแชมป์แห่งชาติยุโรป 2008 ฟุตบอลโลก 2010 ฟุตบอลชิงแชมป์แห่งชาติยุโรป 2012ได้ทำให้ทีมชาติสเปนได้รับชัยชนะ สำหรับฟุตบอลชิงแชมป์แห่งชาติยุโรป 2008 ฟุตบอลโลก 2010 และฟุตบอลชิงแชมป์แห่งชาติยุโรป 2012
ก่อนเส้นทางอาชีพ

ฟาบรากัสเกิดที่เมืองอะแร็ญส์ดามาร์ แคว้นกาตาลุญญา ประเทศสเปน เป็นบุตรชายของฟรันแซ็สก์ ฟาบรากัส ที่เปิดบริษัทอสังหาริมทรัพย์ และนูริอา ซูเล เจ้าของบริษัทขนมอบ ฟาบรากัสได้ร่วมกับสโมสรฟุตบอลบาร์เซโลนาตั้งแต่ยังเด็ก และลงแข่งขันนัดแรกเมื่อเขาอายุเพียง 9 เดือนกับปู่ของเขา เขาเริ่มอาชีพกับสโมสรฟุตบอลกับสโมสรกีฬามาตาโร ก่อนที่จะเซ็นสัญญากับสโมสรเยาวชนลาซีอาของบาร์เซโลนา เมื่อเขาอายุได้ 10 ปี โดยมีโค้ชคนแรกคือ เซนอร์ ไบย์ โดยมีรายงานว่าเขาไม่เลือกฟาบรากัสลงแข่งขันกับสโมสรฟุตบอลบาร์เซโลนา เพื่อพยายามซ้อนเขาจากผู้สอดแนม แต่ก็ทำได้ไม่ได้นานกับบาร์เซโลนา มาตาโรให้เขาร่วมฝึกกับทีมบาร์เซโลนา 1 วันต่อสัปดาห์ จนในที่สุดฟาบรากัสก็ร่วมกับสถาบันบาร์เซโลนาเต็มเวลา
ในการฝึกเบื้องต้นเขารับตำแหน่งเป็นกองกลางรับ แต่เขาก็ยังเป็นตัวทำประตูได้มาก จนบางครั้งทำได้มากกว่า 30 ประตูใน 1 ฤดูกาลให้กับสโมสรเยาวชน ถึงอย่างไรก็ตามเขาก็ไม่ได้ร่วมแข่งกับทีมนัดแรกที่สนามกีฬากัมนอว์ ในช่วงเวลาที่เขาเล่นให้กับทีมเยาวชนบาร์เซโลนา ฟาบรากัสได้สร้างความประทับใจแก่แป็ป กวาร์ดิออลา ที่ต่อมาเป็นกัปตันทีมบาร์เซโลนา เขาได้มอบเสื้อให้กับฟาบรากัสเป็นเครื่องปลอบขวัญหลังจากที่พ่อแม่ของเขาหย่ากัน
สโมสรอาชีพ > อาร์เซนอล > ปรับตัวกับประเทศอังกฤษ

เขามีความรู้สึกว่าจะได้รับโอกาสจำกัดถ้าอยู่กับบาร์เซโลนา เขาได้เซ็นสัญญากับสโมสรฟุตบอลอาร์เซนอล สโมสรในลอนดอนเมื่อเดือนกันยายน ค.ศ. 2003 เริ่มแรกเขารู้สึกว่าการใช้ชีวิตในเมืองหลวงลอนดอนเป็นเรื่องลำบาก แต่ในที่สุดเขาก็พบมิตรสหาย เพื่อนร่วมทีมที่พูดภาษาสเปน คือ ฟิลิปป์ เซ็นเดอรอส ที่ช่วยเขาได้มาก ด้วยวัย 16 ปี ฟาบรากัสไม่ได้รับการพิจารณาให้ร่วมเล่นกับทีมแรกโดยทันที แต่ทีมได้หาผู้เล่นอาวุโสอย่าง ปาทริค วิเอร่า และชิลเบร์ตู ซิลวา โดยเขามุ่งความสนใจไปที่การฝึกซ้อมและการเรียนภาษาอังกฤษ จนในที่สุดเขาก็ได้เปิดตัวกับสโมสรอาร์เซนอลหลังจากนั้นไม่นาน เมื่อวันที่ 23 ตุลาคม ค.ศ. 2003 ในลีกคัพที่บ้านของตัวเอง พบกับสโมสรฟุตบอลร็อทเทอร์แฮมยูไนเต็ด ทำให้เขาเป็นผู้เล่นอายุน้อยที่สุดของอาร์เซนอล ด้วยอายุเพียง 16 ปี กับ 177 วัน และยังเป็นผู้ทำประตูที่อายุน้อยที่สุดในประวัติศาสตร์ของอาร์เซนอล ในรอบถัดมาในลีกคัป โดยทำประตูชัย 5–1 เอาชนะสโมสรฟุตบอลวูล์ฟเวอร์แฮมป์ตันแวนเดอร์เรอร์ส ถึงแม้ว่าอาร์เซนอลจะชนะในลีกนี้ในฤดูกาล 2003-04 แต่ฟาบรากัสก็ไม่ได้รับเหรียญรางวัลผู้ชนะเพราะไม่ได้ร่วมเล่นกับลีกแต่ต้น
จนเริ่มในฤดูกาล 2004-05 เขาได้ร่วมเล่นในทีมแรกในนัดการแข่งขันนอกเหนือจากลีกคัป เขาลงแข่งนัดแรกกับสโมสรฟุตบอลแมนเชสเตอร์ยูไนเต็ดที่สนามกีฬาคอมมูนิตีชิลด์ หลังจากที่วิเอร่าบาดเจ็บ ทำให้เขาได้เล่นในพรีเมียร์ลีกนี้ 4 ครั้งติดต่อกัน เขาได้รับคำชมเชยในการเล่นในเกมเหล่านี้ด้วย โดยสามารถทำประตูชนะสโมสรฟุตบอลแบล็กเบิร์นโรเวิร์สไปได้ 3–0 และทำให้เป็นผู้เล่นอาร์เซนอลที่อายุน้อยที่สุดที่ทำประตูในพรีเมียร์ลีก และจากการบาดเจ็บของเอดู และชิลเบร์ตู ซิลวา ทำให้เขาได้ลงแข่งในทุกการแข่งขัน เขาได้เซ็นสัญญาอาชีพกับสโมสรอาร์เซนอลเมื่อเดือนกันยายน ค.ศ. 2004 ในการแข่งขันยูฟ่าแชมเปียนส์ลีก ฤดูกาล 2004-05 เขากลายเป็นผู้ทำประตูที่อายุน้อยที่สุดอันดับ 2 ในประวัติศาสตร์การแข่งขันหลังจากทำประตูที่ 3 ในนัดแข่งกับสโมสรฟุตบอลโรเซนบอร์ก ไปได้ 5–1 เมื่อจบฤดูกาล เขาได้สร้างชื่อเสียงให้กับสโมสร ด้วยชัยชนะแรกของเขา เมื่อเขาลงสนามเป็นตัวจริงกับอาร์เซนอล และสามารถเอาชนะสโมสรแมนเชสเตอร์ยูไนเต็ดกับการดวลจุดโทษที่ เอฟเอคัป 2005 รอบตัดสิน
สโมสรอาชีพ > อาร์เซนอล > กัปตันทีม

เมื่อวันที่ 24 พฤศจิกายน ค.ศ. 2008 กับ 14 นัดในฤดูกาล 2008-09 ฟาบรากัสเป็นผู้สืบทอดกัปตันทีมต่อจากวีลียาม กาลัส อย่างไรก็ตาม อาร์เซนอลเริ่มต้นฤดูกาลได้ไม่ค่อยดีนัก ฟาบรากัสไม่สามารถลงสนามได้เป็นเวลา 4 เดือนหลังจากบาดเจ็บที่หัวเข่าในนัดพบกับสโมสรฟุตบอลลิเวอร์พูล จนจบฤดูกาลอาร์เซนอลก็ไม่สามารถรับเหรียญใด ได้อันดับ 4 ของพรีเมียร์ลีกและตกรอบในรอบรองชนะเลิศในแชมเปียนส์ลีกฤดูกาล 2008–09 ในเวลาต่อมากับนโยบายของอาร์เซนอลต่อการเตรียมการกับผู้เล่นวัยหนุ่ม ทีมที่นำโดยฟาบรากัสในฤดูกาลใหม่ประกอบด้วยผู้เล่นวัยหนุ่มเกือบทั้งหมด อย่างเช่น นิคลาส เบนท์เนอร์, กาแอล กลีชี, อาบู ดียาบี, เดนีลซง เปเรย์รา เนวิส, อเล็กซานเดอร์ ซง และ ธีโอ วัลคอตต์
เปิดฤดูกาล 2009-10 ฟาบรากัสทำประตูและยังช่วยจ่ายบอลยิง 2 ประตูในนัดที่อาร์เซนอลชนะเอฟเวอร์ตัน 6–1 ในรอบคัดเลือกแชมเปียนส์ลีก 2009-10 อาร์เซนอลชนะสโมสรฟุตบอลเคลติก 2 ครั้ง แต่ตอนต้นฤดูกาลก็ถูกรบกวนด้วยการพ่ายให้กับแมนเชสเตอร์ยูไนเต็ดและแมนเชสเตอร์ซิตี ติดต่อกัน ทีมได้กลับมาแข็งแกร่งอีกครั้งหลังจากทรุดลงไป โดยฟาบรากัสทำคะแนนกับทีมได้ และไม่พ่ายใคร 13 เกม และจากความที่พ่ายใน 4 ลีกก่อนกลางฤดูกาล อาร์เซนอลสามารถนำขึ้นสู่ลีกหลังผ่านไป 22 เกม เมื่อวันที่ 31 มีนาคม ค.ศ. 2010 ในแชมเปียนส์ลีกนัดแรกในรอบก่อนชิงชนะเลิศที่แข่งกับบาร์เซโลนา ฟาบรากัสบาดเจ็บขาหักก่อนทำประตูเสมอในนัดนี้ จบลงด้วยประตู 2–2 อาร์เซนอลที่มีคะแนนตามผู้นำอย่างแมนเชสเตอร์ยูไนเต็ด 4 คะแนน โดยปราศจากกัปตันทีมในอีก 6 นัดของฤดูกาล ท้ายสุดอาร์เซนอลก็ตกรอบไปในแชมเปียนส์ลีกหลังพ่ายบาร์เซโลนา แต่ฟาบรากัสก็ได้เป็นนักฟุตบอลยอดเยี่ยมแห่งปีของสมาคมนักฟุตบอลอาชีพ
ก่อนเริ่มฤดูกาล 2010-11 เขาได้แรงกดดันจากสื่อเกี่ยวกับอนาคต และในเดือนมิถุนายน ค.ศ. 2010 อาร์เซนอลปฏิเสธการเสนอซื้อตัวเขาจากบาร์เซโลนา 35 ล้านเหรียญยูโรไป ในฤดูกาล 2010–11 เป็นฤดูกาลแห่งการแข่งขันสูงในพรีเมียร์ลีก ถึงแม้ว่าอาร์เซนอลจะแพ้ 5 นัดก่อนกลางฤดูกาล แต่อาร์เซนอลก็เบียดอยู่ในผู้นำในลีก พอ ๆ กับแมนเชสเตอร์ยูไนเต็ดและแมนเชสเตอร์ซิตี จนมาถึงช่วงปลายเดือนกุมภาพันธ์ อาร์เซนอลก็ยังเป็นหนึ่งในสี่ของผู้นำ แต่ภายในเวลา 2 สัปดาห์หลังจากที่แพ้ในนัดชิงชนะเลิศลีกคัพ และแพ้ตกรอบในนัดรอบ 16 ทีมสุดท้ายในแชมเปียนส์ลีกเมื่อเจอกับบาร์เซโลนา และยังแพ้ในเอฟเอคัพรอบก่อนชิงชนะเลิศ ฟาบรากัสไม่ได้ลงแข่งในนัดตัดสินลีกคัพ ที่เกิดจากอาการบาดเจ็บเมื่อเขาตอกส้นผิดจังหวะในนัดที่ 2 ของแชมเปียนส์ลีก กับทีมบาร์เซโลนา ส่วนในลีกอาร์เซนอลยังคงเป็นคู่แข่งที่สำคัญ แต่เมื่อเหลืออีก 1 ใน 3 ของฤดูกาล อาร์เซนอลก็มีผลเสมออย่างต่อเนื่อง เป็นเหตุทำให้คะแนนตามหลังผู้นำลีก แมนเชสเตอร์ยูไนเต็ด อยู่มาก จนเมื่อจบฤดูกาลอาร์เซนอล ตกมาอยู่อันดับ 4 ของลีก
สโมสรอาชีพ > บาร์เซโลนา > ฤดูกาล 2011–12

เมื่อวันที่ 15 สิงหาคม ค.ศ. 2011 ฟาบรากัสเซ็นสัญญากับสโมสรฟุตบอลบาร์เซโลนา เป็นเวลา 5 ปี ด้วยค่าตัว 35 ล้านปอนด์ ที่อาจเพิ่มอีก 5 ล้าน ขึ้นอยู่กับความสำเร็จ ฟาบรากัสลงตัวนัดแรกกับบาร์เซโลนา ในนัดที่ 2 ของการแข่งขันซูเปร์โกปาเดเอสปัญญาแข่งกับเรอัลมาดริด ลงในฐานะผู้เล่นสำรอง บาร์เซโลนาชนะ 3–2 ผลประตูรวม 5–4 เขายิงประตูแรกในนัดที่บาร์เซโลนาชนะปอร์ตู 2–0 ในการแข่งขันยูฟ่าซูเปอร์คัพ 2011 และประตูแรกของเขาในลีก คือนัดเปิดตัวที่แข่งกับสโมสรฟุตบอลบิยาร์เรอัล
สโมสรอาชีพ > เชลซี

เมื่อวันที่ 12 มิถุนายน ค.ศ. 2014 ฟาบรากัสเซ็นสัญญากับเชลซี เป็นระยะเวลา 5 ปี ด้วยค่าตัว 33 ล้านปอนด์ โดยสวมใส่เบอร์ 4 ซึ่งเป็นเบอร์เดิมของดาวิด ลุยซ์
ทีมชาติ > ชุดเยาวชน

ในการลงแข่งฟุตบอลทีมชาติสเปน ฟาบรากัสเริ่มลงแข่งขันในระดับเยาวชน ในฟุตบอลโลกเยาวชนอายุไม่เกิน 17 ปี ปี ค.ศ. 2003 ที่จัดขึ้นที่ฟินแลนด์ จบลงด้วยการเป็นผู้ทำประตูสูงสุดในการแข่งขัน แม้ว่าเขาจะเล่นตำแหน่งกองกลาง และได้รับลงคะแนนเป็น ผู้เล่นแห่งการแข่งขันนี้ด้วย จบลงด้วยสเปนได้ตำแหน่งรองชนะเลิศ พ่ายให้บราซิลไป ต่อมาเขาร่วมการแข่งขันฟุตบอลชิงแชมป์แห่งชาติยุโรปเยาวชนอายุไม่เกิน 17 ปี ค.ศ. 2008 ซึ่งสเปนก็ได้ตำแหน่งรองชนะเลิศเช่นกัน เขาได้รับตำแหน่งเป็น "ผู้เล่นทองคำ" (Golden Player) ของการแข่งขัน
ทีมชาติ > ชุดใหญ่

หลังจากที่เขาเป็นผู้เล่นสำคัญของอาร์เซนอลในเพียงฤดูกาลที่ 2 ของเขากับสโมสร ไม่นานนักฟาบรากัสก็ถูกเรียกตัวเข้าทีมชาติรุ่นใหญ่ โค้ชชาวสเปน ลุยส์ อาราโกเนสประทับใจในฝีมือการเล่นของฟาบรากัสในแชมเปียนส์ลีก 2006 กับทีมอาร์เซนอล ลุยส์ อาราโกเนสได้ให้เขาเล่นในนัดกระชับมิตรกับทีมโกตดิวัวร์ ในนัดนั้นฟาบรากัสถือเป็นผู้เล่นที่อายุน้อยที่สุดของทีมชาติสเปนในรอบ 70 ปี ทำลายสถิติของเซร์คีโอ ราโมส เขาได้รับเสียงวิจารณ์ชมชอบในผลงานเปิดตัว และได้ทำประตูแรกให้กับสเปนโดยชนะทีมโกตดิวัวร์ไป 3–2
ทีมชาติ > ชุดใหญ่ > ฟุตบอลโลก 2006

เมื่อวันที่ 18 พฤษภาคม ค.ศ. 2006 ฟาบรากัสได้รับเลือกให้เป็นผู้เล่นทีมชาติสเปนชุดฟุตบอลโลก 2006 ในระหว่างการแข่งขัน เขาได้รับการเปลี่ยนตัว ลงเล่นในครึ่งหลังของ 2 นัดแรกในรอบแบ่งกลุ่ม ได้ช่วยจ่ายบอลให้เฟร์นันโด ตอร์เรส ในนัดแข่งกับทีมชาติตูนิเซีย ทำประตู 3–1 จากนั้นเขาได้เป็นตัวสำรอง (เช่นเดียวกับเพื่อนร่วมทีมในอาร์เซนอล โคเซ อันโตเนียว เรเยส) ในนัดที่ 3 ของรอบแบ่งกลุ่มที่เจอกับทีมชาติซาอุดีอาระเบีย เขาได้ลงเล่นกับทีมชาติสเปนอีกในนัดแรกของรอบคัดออก ที่เจอกับทีมชาติฝรั่งเศส แทนการเล่นของ มาร์กอส เซนนา แต่สเปนก็แพ้ฝรั่งเศสไป 3–1 ฟาบรากัสถือเป็นผู้เล่นของทีมชาติสเปนที่อายุน้อยที่สุดในประวัติศาสตร์ที่ร่วมเข้าแข่งขันฟุตบอลโลก โดยเขาลงเล่นเปลี่ยนตัวแทน ลุยส์ การ์ซีอา ในนาทีที่ 77 ในนัดที่สเปนชนะทีมชาติยูเครน ไป 4–0 เมื่อวันที่ 13 มิถุนายน ค.ศ. 2006 เมื่อเขาอายุ 19 ปีกับ 41 วัน ต่อมาเขายังได้รับการเสนอชื่อเข้าชิงรางวัลผู้เล่นดาวรุ่งฟุตบอลโลก แต่ลูคัส โพดอลสกี จากเยอรมนีได้รับรางวัลนี้ไป
ทีมชาติ > ชุดใหญ่ > ยูโร 2008

ในการแข่งขันฟุตบอลชิงแชมป์แห่งชาติยุโรป 2008 ฟาบรากัสได้ลงทีมชาติหมายเลข 10 แทนหมายเลข 18 เมื่อครั้งก่อน ทั้ง ๆ ที่เขาจะได้เป็นตัวสำรองโดยเกือบตลอด แต่กองกลางผู้นี้ก็ยังสามารถทำประตูให้กับทีมชาติสเปนได้ โดยเป็นประตูแรกในการแข่งขันระหว่างประเทศของเขา ในนัดแข่งกับทีมชาติรัสเซีย ที่ชนะ 4–1 เขายังได้ช่วยส่งลูกทำประตูด้วยในนัดนี้ สเปนชนะทุกทีมในรอบแบ่งกลุ่มและได้เจอกับทีมชาติอิตาลี ในรอบก่อนรองชนะเลิศ ในนัดนี้ฟาบรากัสยิงลูกโทษ หลังจากที่ทีมชะงักอยู่ที่ 0–0 ในการต่อเวลาพิเศษ ในรอบรองชนะเลิศ สเปนชนะทีมชาติรัสเซีย 3–0 โดยฟาบรากัสได้ช่วยส่งลูกทำประตู 2 ลูก ฟาบรากัสเป็น 1 ใน 11 คนที่ลงสนามในนัดตัดสินที่เจอกับทีมชาติเยอรมนี โดยสเปนชนะไป 1–0 ถือเป็นแชมเปียนครั้งที่ 2 ของสเปน โดยครั้งก่อนหน้านั้นคือปี ค.ศ. 1964 และทีมชาติสเปนได้รับรางวัลทีมยอดเยี่ยมแห่งฟุตบอลชิงแชมป์แห่งชาติยุโรป 2008 โดยคัดเลือกโดยทีมเทคนิคของยูฟ่า
ทีมชาติ > ชุดใหญ่ > คอนเฟเดอเรชันส์คัพ 2009

หลังจากบาดเจ็บไปหลายเดือน ฟาบรากัสยังคงเป็นผู้เล่นในทีมการแข่งขันของผู้จัดการทีมชาติสเปน บีเซนเต เดล โบสเก ในเดือนมิถุนายน เขาติดอยู่ในรายชื่อทีมการแข่งขันคอนเฟเดอเรชันส์คัป 2009 เขาทำประตูในการแข่งขันระหว่างประเทศเป็นลูกที่ 2 ในนัดเจอกับทีมชาตินิวซีแลนด์ โดยชนะไป 5–0 ในรอบแบ่งกลุ่ม ในรอบรองชนะเลิศที่แข่งกับทีมชาติสหรัฐอเมริกา (โดยฟาบรากัสได้เป็น 1 ในผู้เล่น 11 คนลงสนาม) สเปนได้สร้างความประหลาดใจจากการพ่ายแพ้ 2–0 ทำให้สถิติทีมชาติสเปนที่ชนะใน 15 เกมรวดต้องหยุดไป
ทีมชาติ > ชุดใหญ่ > ฟุตบอลโลก 2010

ฟาบรากัสได้รับเลือกโดยเดล โบสเกให้เป็นส่วนหนึ่งของผู้เล่น 23 คนของทีมชาติสเปนในการแข่งขันฟุตบอลโลก 2010 แต่เดล โบสเกพึงพอใจที่จะเลือกกองกลางอย่าง เซร์คีโอ บุสเกตส์, ชาบี อาลอนโซ, ชาบี, เปโดร และอันเดรส อีเนียสตา ในขณะที่ฟาบรากัสไม่ได้เป็น 1 ในผู้เล่น 11 คนลงสนาม เขาเป็นตัวสำรอง 4 จาก 7 นัด ที่สเปนพ่ายในนัดแรก ก่อนที่จะนำชัยชนะต่อมาอีก 6 ครั้ง โดยในนัดตัดสิน ในการต่อเวลาพิเศษ ฟาบรากัสได้ส่งลูกให้อีเนียสตาทำประตูให้สเปน เป็นผู้ชนะเลิศครั้งแรกของทีมชาติสเปนในการแข่งขันฟุตบอลโลก
ทีมชาติ > ชุดใหญ่ > ยูโร 2012

ฟาบรากัสได้รับเลือกเป็นส่วนหนึ่งในชุด 23 คนของเดล โบสเก ในการแข่งขันฟุตบอลยูโร 2012 เริ่มการแข่งขันกับทีมชาติอิตาลีในกลุ่มซี ในรูปแบบการเล่น 4–3–3 ซึ่งเขาเป็นหนึ่งในกองหน้า 3 คน ในนาทีที่ 64 เขายิงประตูตีเสมอหลังจากที่อิตาลีนำอยู่ก่อนหน้านี้ในนาทีที่ 61 จบเกมด้วยผลเสมอ 1–1 จากนั้นเขาได้ยิงประตูที่ 2 ในรอบแบ่งกลุ่มในนัดแข่งกับไอร์แลนด์ เมื่อสเปนพบกับโปรตุเกสในรอบรองชนะเลิศ ในขณะที่ยังไม่มีใครทำประตูได้ แม้ต้องต่อเวลาออกไปแล้ว จึงต้องตัดสินด้วยการดวลจุดโทษ ฟาบรากัสได้ยิงจุดโทษสุดท้ายทำให้สเปนชนะ 4–2 ในรอบตัดสินพบกับอิตาลีอีกครั้ง ฟาบรากัสช่วยส่งลูกให้ดาบิด ซิลบายิงเปิดประตูแรก ท้ายสุดสเปนชนะอิตาลี 4–0
ทีมชาติ > ตารางทำประตูในการแข่งขันระหว่างประเทศ

| # | วันที่ | สถานที่ | คู่แข่ง | ประตู | ผล | การแข่งขัน |
| --- | --- | --- | --- | --- | --- | --- |
| 1. | 10 มิถุนายน ค.ศ. 2008 | ทีโวลีนอย, อินน์บรัค, ออสเตรีย |  รัสเซีย | 4–1 | 4–1 | ฟุตบอลชิงแชมป์แห่งชาติยุโรป 2008 |
| 2. | 14 มิถุนายน ค.ศ. 2009 | สนามกีฬารอยัลบาโฟเกง, รุสเทนเบิร์ก, แอฟริกาใต้ |  นิวซีแลนด์ | 4–0 | 5–0 | คอนเฟเดอเรชันส์คัป 2009 |
| 3. | 9 กันยายน ค.ศ. 2009 | สนามกีฬาโรมาโน, เมริดา, สเปน |  เอสโตเนีย | 1–0 | 3–0 | รอบคัดเลือกการแข่งขันฟุตบอลโลก 2010 |
| 4. | 10 ตุลาคม ค.ศ. 2009 | สนามกีฬาฮันราเพทากัน, เยเรวาน, อาร์มีเนีย |  อาร์มีเนีย | 1–0 | 2–1 | รอบคัดเลือกการแข่งขันฟุตบอลโลก 2010 |
| 5. | 18 พฤศจิกายน ค.ศ. 2009 | สนามกีฬาเอิร์นสต์-ฮัพเพิล, เวียนนา, ออสเตรีย |  ออสเตรีย | 1–1 | 5–1 | นัดกระชับมิตร |
| 6. | 8 มิถุนายน ค.ศ. 2010 | นวยบากอนโดมีนา, เมอร์เซีย, สเปน |  โปแลนด์ | 4–0 | 6–0 | นัดกระชับมิตร |
| 7. | 2 กันยายน ค.ศ. 2011 | เอเอฟจีอารีนา, ซังค์กัลเลิน, สวิตเซอร์แลนด์ |  ชิลี | 2–2 | 3–2 | นัดกระชับมิตร |
| 8. | 2 กันยายน ค.ศ. 2011 | เอเอฟจีอารีนา, ซังค์กัลเลิน, สวิตเซอร์แลนด์ |  ชิลี | 3–2 | 3–2 | นัดกระชับมิตร |
| 9. | 10 มิถุนายน ค.ศ. 2012 | แปกีแยแออาแรนากดัญสก์, กดัญสก์, โปแลนด์ |  อิตาลี | 1–1 | 1–1 | ฟุตบอลชิงแชมป์แห่งชาติยุโรป 2012 |
| 10. | 14 มิถุนายน ค.ศ. 2012 | แปกีแยแออาแรนากดัญสก์, กดัญสก์, โปแลนด์ |  สาธารณรัฐไอร์แลนด์ | 4–0 | 4–0 | ฟุตบอลชิงแชมป์แห่งชาติยุโรป 2012 |
รูปแบบการเล่น

เขาได้เข้าสู่ทีมอาร์เซนอลมาตั้งแต่วัยรุ่น และค่อย ๆ พัฒนากับการเล่นในลีกคัพ ฟาบรากัสเคยเป็นกองกำลังที่อาร์เซนอลไม่ได้คาดหวังเท่าใดนัก โดยเริ่มจากการเป็นกองกลางตัวกลางของอาร์เซนอล แต่หลังจากที่กองกลางอย่าง ปาทริค วิเอร่า, ชิลเบร์ตู ซิลวา และ เอดู บาดเจ็บในการแข่งขันฤดูกาล 2004–05 ทำให้การทำหน้าที่ของฟาบรากัสถือได้ว่าเป็นตัวทำเกมและตัวส่งผ่าน เขาได้กลายเป็นผู้เล่นที่เป็นที่ต้องการตัวและดาวรุ่งที่มีความสามารถในเกม จนเขาได้เป็นผู้เล่นประจำให้กับอาร์เซนอล ยังได้รับการเรียกว่าเป็น แกนหลักของทีมแรกของอาร์เซนอล นำมาซึ่ง วิสัยทัศน์ ความคิดสร้างสรรค์ และเข้าใจถึงเวลาและสถานที่โดยแต่กำเนิดในการผ่านเกมอันซับซ้อนของอาร์เซนอล และแสดงให้เห็นวุฒิภาวะที่เกินกว่าอายุ เขามักได้รับผิดชอบในการเตะเซ็ตพีซ เตะมุม ฟรีคิก และ ยิงลูกโทษ
ฟาบรากัสเคยให้สัมภาษณ์ว่า วิเอร่าเป็นตัวอย่างและให้คำปรึกษาของเขา ขณะที่รูปแบบการเล่นตามฮีโรในวัยเด็กของเขาและสัญชาติเดียวกับเขา คือ แป็ป กวาร์ดิออลา แต่เขาก็มีความแตกต่างจากผู้เล่นในตำแหน่งเดียวกับเขาก่อนหน้า โดยเขามีทักษะเหนือความแข็งแกร่ง ซึ่งแต่เดิมเป็นเหตุให้เกิดเสียงวิจารณ์ถึงน้ำหนักตัวที่เบาและการเล่นที่ดุดันน้อยกว่า กับอดีตเพื่อนร่วมทีม แอชลีย์ โคล วิจารณ์เขาไว้ในหนังสืออัตชีวประวัติว่า "ไม่อาจบอกได้ว่าเบา"
อย่างไรก็ตาม จากสถิติของฟาบรากัสที่พิสูจน์ในหลายฤดูกาล เขาได้รับความดุดันในการเล่นมากขึ้น ความสำคัญในทีมในฐานะพลังแห่งความสร้างสรรค์เกมก็อาจสะท้อนให้เห็นได้จากการเป็นผู้ช่วยส่งทำประตู 16 ประตูในการแข่งในฤดูกาล 2006–07 และจากการยอมรับจากตัวเขาเอง การทำประตูเป็นจุดอ่อนของเขาในช่วงฤดูกาลแรก ๆ กับอาร์เซนอล การจบสกอร์เป็นปัญหาใหญ่ของอาร์เซนอลในฤดูกาล 2005–06 และ 2006–07 และก็เปลี่ยนไป เมื่อเริ่มฤดูกาล 2007–08 เขายิงประตูได้ 11 ประตูใน 16 เกม จนผู้จัดการทีมอาร์เซนอล แวงแกร์ กล่าวว่า "การไม่สามารถทำประตูเมื่อก่อนนั้นได้หายไปพร้อมกับสภาพจิตใจที่ดีขึ้น" หรือแม้กระทั่งเปรียบเทียบเขากับ มิเชล พลาตินี กองกลางที่มีชื่อเสียงด้านการทำประตู อีกเรื่องที่พูดถึงคือจำนวนนัดการแข่งขันที่เพิ่มขึ้นอย่างมาก ฟาบรากัสได้ลงแข่งให้กับสโมสรและทีมชาติสเปนในหลายฤดูกาลที่ผ่านมา โดยเขาได้พยายามหลีกเลี่ยงงานพิเศษอื่น
สถิติ

| สโมสร | ฤดูกาล | ลีก> ลงแข่ง | ลีก> ประตู | ลีก> ช่วยทำประตู | คัป> ลงแข่ง | คัป> ประตู | คัป> ช่วยทำประตู | ยุโรป> ลงแข่ง | ยุโรป> ประตู | ยุโรป> ช่วยทำประตู | รวม> ลงแข่ง | รวม> ประตู | รวม> ช่วยทำประตู |
| --- | --- | --- | --- | --- | --- | --- | --- | --- | --- | --- | --- | --- | --- |

| อาร์เซนอล | 2003–04 | 0 | 0 | 0 | 3 | 1 | 0 | 0 | 0 | 0 | 3 | 1 | 0 |
| อาร์เซนอล | 2004–05 | 33 | 2 | 4 | 8 | 0 | 0 | 5 | 1 | 0 | 46 | 3 | 4 |
| อาร์เซนอล | 2005–06 | 35 | 3 | 5 | 2 | 1 | 0 | 13 | 1 | 2 | 50 | 5 | 7 |
| อาร์เซนอล | 2006–07 | 38 | 2 | 13 | 6 | 0 | 2 | 10 | 2 | 1 | 54 | 4 | 16 |
| อาร์เซนอล | 2007–08 | 32 | 7 | 19 | 3 | 0 | 1 | 10 | 6 | 2 | 45 | 13 | 22 |
| อาร์เซนอล | 2008–09 | 22 | 3 | 10 | 1 | 0 | 0 | 10 | 0 | 5 | 33 | 3 | 15 |
| อาร์เซนอล | 2009–10 | 27 | 15 | 15 | 1 | 0 | 1 | 8 | 4 | 3 | 36 | 19 | 19 |
| อาร์เซนอล | 2010–11 | 20 | 3 | 10 | 6 | 3 | 1 | 5 | 3 | 2 | 29 | 9 | 13 |
| รวม | รวม | 212 | 35 | 80 | 30 | 5 | 5 | 61 | 17 | 15 | 303 | 57 | 100 |
| บาร์เซโลนา | 2011–12 | 28 | 9 | 10 | 8 | 3 | 6 | 11 | 3 | 4 | 47 | 15 | 23 |
| รวม | รวม | 28 | 9 | 10 | 8 | 3 | 6 | 11 | 3 | 4 | 47 | 15 | 23 |
| รวมทั้งหมด | รวมทั้งหมด | 240 | 44 | 92 | 38 | 8 | 12 | 72 | 20 | 19 | 350 | 72 | 126 |
| ประเทศ ทีมชาติ> ปี | ประเทศ ทีมชาติ> ลงเล่น | ประเทศ ทีมชาติ> ประตู |
| --- | --- | --- |
| 2006 | 14 | 0 |
| 2007 | 8 | 0 |
| 2008 | 15 | 1 |
| 2009 | 10 | 4 |
| 2010 | 11 | 1 |
| 2011 | 4 | 2 |
| 2012 | 7 | 2 |
| รวม | 69 | 10 |
เกียรติประวัติ > สโมสร

เอฟเอคัพ: 2004–05
เอฟเอคอมมิวนิตีชีลด์: 2004
ยูฟ่าแชมเปียนส์ลีก: รองชนะเลิศ 2005–06
ลาลิกา: 2012–13
โกปาเดลเรย์: 2011–12
ซูเปร์โกปาเดเอสปัญญา: 2011, 2013
ยูฟ่าซูเปอร์คัพ: 2011
ฟุตบอลชิงแชมป์สโมสรโลก: 2011
พรีเมียร์ลีก: 2014–15, 2016-17
ลีกคัพ: 2014–15
เอฟเอคัพ: 2017-18
เกียรติประวัติ > ทีมชาติ

ฟุตบอลโลก: 2010
ฟุตบอลชิงแชมป์แห่งชาติยุโรป: 2008, 2012
งานอื่น

ฟาบรากัสได้ร่วมในรายการโทรทัศน์พิเศษของเขาเอง ซึ่งออกอากาศเพียงตอนเดียว ชื่อรายการ "The Cesc Fàbregas Show: Nike Live" ที่ออกอากาศเมื่อวันที่ 19 พฤษภาคม ค.ศ. 2008 รายการมีผู้สนับสนุนคือไนกี้ ทางช่องสกายสปอร์ตส เป็นรายการปกิณกะ ที่มีเพื่อนร่วมทีมอาร์เซนอลอย่าง ฟิลิปป์ เซ็นเดอรอส และนิคลาส เบนท์เนอร์ รวมถึงโค้ช อาร์แซน แวงแกร์ และพ่อแม่ของฟาบรากัส รวมถึงดาราจากรายการลิตเทิลบริเตน แมตต์ ลูคัส มาร่วมในรายการนี้ด้วย
ฟาบรากัสยังเป็นผู้อุปถัมภ์กิตติมศักดิ์ของโครงการการเหยียดเชื้อชาติในฟุตบอลและสังคม ทีชื่อโครงการว่า Show Racism the Red Card